Hojná Voda

Hojná Voda () estas vilaĝo en Ĉeĥio, en Novohrada montaro, parto de municipo Horní Stropnice en distrikto České Budějovice en Sudbohemia regiono. Ĝi situas sub Dobrá Voda, sur orienta deklivo de monto Kraví hora (953 m s. m.) kaj proksime de monto Vysoká (1034 m s. m.). En jaro  en la vilaĝo vivis .

Hojná Voda estas ankaŭ nomo de katastra teritorio kun areo 3,53 km². La katastra teritorio Hojná Voda situas en Naturparko Novohrada montaro kaj sur teritorio de birda regiono Novohrada montaro. Troviĝas ĉi tie multe da naturaj interesaĵoj, ekz. ŝtonaj formacioj. 

Historio
La unua skribmencio pri la vilaĝo devenas el la jaro 1553, kiam Vilém z Rožmberka alkondukis 26 ekloĝintojn kaj arbaristojn. Tiuj fondis domaron de nomo Vilémova Hora, verŝajne omaĝe al Vilém z Rožmberka. Plua mencio pri Hojná Voda devenas el la jaro 1564, kiam estis malkovrita kuraciga fonto.

Al lia malkovro ligas mito pri la vundita arbaristo, al kiu sur proksima fago revelaciis sankta Anna, kiu konsilis al li, por ke li lavu sian vundon per la akvo el la fonto. Mallongtempe post tio li resaniĝis. La evento disportiĝis tra la regiono kaj homoj amase venadis al la fonto. Tial fine de la 16-a jarcento estiĝis ĉi tie pilgrima loko kun ununava preĝejo de sankta Anna. Post konstruo de preĝejo de sankta Anna en la proksima Dobrá Voda la pilgrimoj en Hojná Voda pereis. Post la jaro 1945, post ellandigo de la devena loĝantaro, la preĝejo kadukiĝis kaj en la jaro 1963 ĝi estis detruita.

Post la malkovro de la kuraciga fonto ĉi tie estis fondita banloka centro, kiu povas fanfaroni sin pro vico da raraj vizitoj. En la tempoj de la plej granda gloro ĉi tie estis videblaj krom Vilém z Rožmberka ankaŭ Petr Vok z Rožmberka, membroj de familio  Buquoyoj, verkisto kaj historiisto Zikmund Winter kaj pluaj. En la jaro 1623 Vilémova Hora estis alinomita al Heilbrunn kaj ĝian ĉeĥan nomon verŝajne donis al ĝi František Palacký. Zikmund Winter ĉi tie verkis parton de sia historia romano Mistr Kampanus.

En la jaro 1938 en kampurbo Hojná Voda vivis pli ol 600 loĝantoj, el tio 15 ĉeĥoj. Post la milito, el kiu pli granda parto de viroj ne revenis, la loĝantaro estis ellandigita (84 viroj, 191 virinoj kaj 226 infanoj). En la jaro 1949 ĉi tie estis kreita malpermesita  limzono (Fera kurteno), kaj pli ol duono de domoj estis detruita. En la 1960-aj jaroj ja okazis alirebligo de Hojná Voda, sed ĝis la jaro 1989  Novohrada montaro estis preskaŭ nekonata regiono, en kiu "regis" Limgardistaro. Ĉiuj provoj renovigi la famecon de ĉi tiea banloko ja frakasiĝis, sed Hojná Voda fariĝis turisma centro kaj somere (biciklado), kaj vintre (skiado).

 Loĝantaro 

 Memorindaĵoj 
 Sonorilejo el duono de la 16-a jarcento
 Statuo de sankta Johano Nepomuka
 Eksa bakejo
 Sonorilo de renkontiĝado (2850 kg pezanta sonorilo kun tono cis1)

 Ĉirkaŭaĵo 
Praarbaro Hojná voda troviĝas en katastro de la najbara Staré Hutě, sur la orienta deklivo de Vysoká (1034 m s. m.). Ĝi konsistas plejparte el faga kaj picea kreskaĵaro. Ĝi estis fondita en la sama tempo kiel Ĵofina praarbaro, kiu estis fondita de grafo el Buquoy kaj ĝi troviĝas iomete malproksima de Černé Údolí. Eblas veturi de tie al Pohorská Ves, Leopoldov kaj Pohoří na Šumavě kun rojo Pohořský potok. Por piedirantoj kaj biciklistoj kondukas ankaŭ vojo el Bohemio ĝis Aŭstrio direkte al Weitra. El Hojná Voda estas plej facila aliro al belvedero Kraví hora.

 Personecoj 
 En Hojná Voda n-ro 24 naskiĝis en la jaro 1914 soldata aviadisto František Binder.

Pluaj fotoj

Referencoj

 Literaturo 
 KROUPA, Stanislav. Hory pout zbavené. České Budějovice: Veduta, 2006. 244 s. ISBN 80-86829-17-0.

Kategorio:Horní Stropnice
Kategorio:Vilaĝoj en distrikto České Budějovice
Kategorio:Eksaj municipoj en Ĉeĥio
Kategorio:Setlejoj en Novohrada montaro
Kategorio:Pereintaj banlokoj en Ĉeĥio